
Annus VI. - Vol. VI. Die 3 Septembris 1914. Num. 14 


ACTA SEDIS 


COMMENTARIUM OFFICIALE 


ANNUNTIO VOBIS GAUDIUM MAGNUM 


HABEMUS PAPAM 


EMUM AC RMUM DOMINUM CARDINALEM 


IACOBUM DELLA CHIESA 


QUI SIBI| NOMEN IMPOSUIT 


BENEDICTUM XV 


Laetissimum hoc nuncium ab Efio Diio Francisco Salesio Della Volpe, 
S. R. E. Cardinali Protodiacono, e superiore porticu sacrosanctae Basilicae 
Vaticanae prolatum est feria V, die 3 Septembris 1914, hora 11.30. 

S. CONGREGATIO DE PROPAGANDA FIDE 


PRO NEGOTIIS RITUS ORIENTALIS 


DECRETUM 


DE SPIRITUALI ADMINISTRATIONE ECCLESIAE GRAECO-RUTHENAE IN FOEDE- 
RATIS CIVITATIBUS AMERICAE SEPTENTRIONALIS. 


Cum Episcopo Graeco-Rutheno Statuum Foederatorum anno 1912 
ab Apostolica Sede data fuerit plena et ordinaria iurisdictio in clerum 
et populum universum Graeco-Rutheni ritus in Foederatis Civitatibus 
Americae Septentrionalis sive permanenter sive ad tempus commorantes, 
eminentissimis ac reverendissimis Patribus Cardinalibus S. Congrega- 
tioni de Propaganda Fide pro negotiis Rituum Orientalium praepositis, 
in plenariis comitiis die 10 augusti huius anni habitis, opportunas, quae 
sequuntur, visum est condere leges circa spiritualem administrationem 
Ecclesiae Graeco-Ruthenae in praedicta regione. 


Caput I. 
De Episcopo Graeco-Rutheni ritus. 


Art. 1. Nominatio Episcopi Graeco-Rutheni ritus pro regione Sta- 
tuum Foederatorum Americae Septentrionalis Apostolicae Sedi reser- 
vata est. 

Art. 2. Episcopus Graeco-Rutheni ritus eiusque legitimi successores 
in Statibus Foederatis Americae Septentrionalis sub immediata huius 
Apostolicae Sedis iurisdictione ac potestate manebunt, plenamque iuris- 
dictionem ordinariam in omnes fideles Graeco-Rutheni ritus, perma- 
nenter vel ad tempus in Foederatis Civitatibus Americae Septentrionalis 
commorantes exercebunt, sub dependentia tamen R. P. D. Delegati Apo- 
stolici Washingtonensis pro tempore. 

Art. 3. Eidem ius ac potestas competit regendi ac gubernandi gre- 
gem suum ac leges et statuta condendi in iis quae iuri communi non 
adversantur. Praecipuus vero ipsius munus erit invigilare, ut tum do- 
ctrina et boni mores, tum ritus et disciplina Ecclesiae Graeco-Ruthenae 
catholicae integre custodiantur. Episcopi Graeco-Rutheni igitur erit uni- 
formitatem caeremoniarum in variis devotionibus nec non in tradendis 

Sacramentis usitatarum, secundum rubricas Typici in ritu Graeco-Rutheno 
approbati, introducere, et eiusdem unitatis strictam observantiam a sacer- 
dotibus suis expostulare. 

Art. 4. Episcopus missiones Graeco-Ruthenas frequenter et regulari- 
ter visitare stricte tenetur, ut gregem sibi concreditum apprime cogno- 
scat, eaque omnia, quae ad spirituale eius bonum attinent, melius 
provideat. 

Art. 5. In canonica visitatione parochiarum inquirat Episcopus an 
parochi omnia parochialia munera, praesertim visitationem infirmorum, 
puerorum instructionem, verbi Dei praedicationem in Dominicis et 
festis, diligenter absolvant; videat insuper omnes libros baptismatum, 
matrimoniorum ac mortuorum; inventariumque bonorum ecclesiastico- 
rum ex ultimo biennio; ac rationes ab unoquoque rectore missionis 
expostulet, id est introspiciat ac probet libros proventuum et expen- 
sarum cuiuslibet Ecclesiae, statum materialem eiusdem, debita, etc. Ut 
autem securitati bonorum temporalium ecclesiarum, coemeteriorum et 
omnium eorum, quae ad Ecclesiam pertinent, summa cum diligentia pro- 
spiciatur, Episcopi Graeco-Rutheni erit, audito in pertractandis negotiis 
virorum peritorum ac consultorum suorum consilio, eas tituli posses- 
sionis formas adhibere, omnesque praescriptiones servare, quae legibus 
singulorum Statuum respondeant, quaeque ecclesiasticorum bonorum 
administrationi, conservationi ac tutae in posterum transmissioni fa- 
veant. 

Art. 6. Annua sustentatio Episcopi consistet in praestationibus ad 
instar cathedratici, quae iuxta aequitatem ab Episcopo, audita voce 
suorum consultorum, determinabuntur, quasque singulae ecclesiae Ru- 
thenae dioeceseos solvere tenentur. Rectores ecclesiarum respondere 
tenentur de exacta solutione harum praestationum et aliarum ab Epi- 
scopo eiusque consultoribus determinandarum, pro Seminario, orphano- 
trophio, missionibus, etc. 

Art. 7. Ordinaria residentia Episcopi Graeco-Rutheni erit in urbe 
Neo-Eboracensi, N. Y., Vicarii vero Generalis ac rectoris Seminarii in 
urbe Philadelphiensi, Pa. 

Art. 8. Episcopus quinto quoque anno plenam et accuratam rela- 
tionem de statu personali, morali ac materiali missionum proprii ritus 
exhibeat Delegato Apostolico, qui eam transmittet ad S. Congregationem 
de Propaganda Fide pro negotiis Ritus Orientalis; atque iuxta morem 
apud episcopos Statuum Foederatorum inductum, singulis saltem decen- 
niis ad sacra Apostolorum limina accedat, ut obsequium et obedientiam 
suam Pontifici Summo praestet, eique rationem reddat de pastoralis 

muneris implemento, deque omnibus quae ad ecclesiae suae statum et 
cleri populique mores ac disciplinam, animarumque sibi concreditarum 
salutem pertinent. 

Art. 9. Controversiae si quae exoriantur inter Episcopum Graeco- 
Rutheni ritus et episcopos latini ritus Statuum Foederatorum, deferantur 
in devolutivo tantum ad Delegatum Apostolicum Washingtonensem, 
salva, item in devolutivo, appellatione ad Apostolicam Sedem. 


Caput II. 
De Clero Graeco-Rutheno. 


Art. 10. Sacerdotes Graeco-Rutheni, pro regionibus Statuum Foede- 
ratorum Americae Septentrionalis designati, educentur in Seminario pro- 
prio Rutheno-Americano, vel etiam in aliis Collegiis, tum in America, 
tum extra-Americam, secundum necessitatem Ecclesiae Ruthenae ac iudi- 
cium Episcopi Rutheni. Ut Ecclesia Graeco-Ruthena in Statibus Foede- 
ratis laudabiliter crescere, dilatari ac providentialem missionem suam in 
Graeco-Ruthenos adimplere possit, necessarium est ei habere sacerdotes 
integros vita, zelo ac pietate praeditos, sufficienter eruditos, lucri non 
cupidos et a politicis factionibus alienos. Episcopi Rutheni grave 
munus erit tales missionarios quantocius educare et ultra in America 
sustentare, ac pro missionibus inter populum mittere. Ad sustentatio- 
nem Seminarii et educationem missionariorum, tum rectores ecclesia- 
rum, tum ipsae ecclesiae Graeco-Ruthenae in Statibus Foederatis Ame- 
ricae Septentrionalis contribuent. 

Art. 11. Antequam habeatur numerus sufficiens presbyterorum 
Graeco-Ruthenorum qui in Statibus Foederatis educati fuerint, si pro- 
videnda occurrat de suo rectore aliqua missio Ruthenorum vel vacans 
vel noviter erecta, Episcopus Graeco-Rutheni ritus idoneum sacerdotem 
postulet ab episcopis Ruthenis vel Galitiae vel Hungariae per tramitem 
S. Congregationis de Propaganda Fide pro negotiis Ritus Orientalis. 
Illi vero sacerdoti, qui proprio marte, neque ab Episcopo Graeco- 
Rutheno vocatus, neque a S. Congregatione missus, illuc perrexerit, 
Episcopus Graeco-Ruthenus nullas concedere potest facultates, sive 
celebrandi Sacrum, sive administrandi Sacramenta, sive munia ecclesia- 
stica quomodocumque obeundi. 

Art. 12. Sacerdotes pecuniam quaerentes, vel in fide ac moribus 
vacillantes, vel ebrietati faventes, nullo modo mittantur nec admit- 
tantur in Americam; et si tales inveniuntur, quantocius dimittantur. 

Art. 13. Quilibet sacerdos, ex Europa proveniens et in Statibus 
Foederatis Americae Septentrionalis commorans pro fidelium Graeco- 
Ruthenorum spirituali cura, semper manebit incardinatus dioecesi ori- 
ginis; attamen Episcopus originis iurisdictionem in eum nullo modo 
exercebit, sed praedictus sacerdos unice pendeat ab iurisdictione Epi- 
scopi Graeco-Rutheni. Jn patriam redire aut revocari supradicti sacer- 
dotes nequeant sine expressa licentia Ordinarii Graeco-Rutheni ritus 
Statuum Foederatorum in scriptis concedenda. Episcopi originis respon- 
dere debent coram S. Congregatione de Propaganda Fide, si tales 
sacerdotes sine scriptis ab Ordinario Graeco-Rutheno Statuum Foede- 
ratorum datis admittant. 

Art. 14. Omnes rectores missionum Graeco-Ruthenarum in Statibus 
Foederatis amovibiles sunt ad nutum Ordinarii Graeco-Rutheni. Amoveri 
autem non poterunt absque causis gravibus et iustis. 

Art. 15. Datur tamen facultas presbytero amoto appellationem inter- 
ponendi, in devolutivo, contra decretum remotionis, ad tribunal Delegati 
Apostolici, qui infra tres menses a die appellationis causam definire 
curabit, salvo semper iure recursus ad Sanctam Sedem, item in devo- 
lutivo. 

Art. 16. Sustentationi sacerdotis providebit Episcopus, salarium 
eidem adsignando, assumendum iuxta proportionem ex omnium Eccle- 
siae proventuum massa seu cumulo. 

Art. 17. Iura stolae et emolumenta sacri ministerii in singulis 
missionibus determinanda sunt ab Ordinario Graeco-Rutheno iuxta pro- 
batas diversorum locorum consuetudines. 

Art. 18. Episcopus Graeco-Ruthenus nonnisi in clerum et populum 
Graeco-Ruthenum iurisdictionem suam exerceat; si tamen aliquo in 
loco exsistant fideles Graeco-Rutheni ritus, in eoque nondum sit missio 
Ruthena constituta, aut nullus adsit presbyter eiusdem ritus, poterit tune 
iurisdictionem suam in fideles Graeco-Ruthenos presbytero latino loci 
communicare, certiorato Ordinario. 


Caput III. 
De Fidelibus Graeco-Ruthenis. 


Art. 19. Fideles Graeco-Rutheni tenentur frequentare ac libenter 
sustentare suas proprias ecclesias, ac observare praescripta sui ritus: 
tamen in regionibus, ubi desunt ecclesiae ac sacerdotes proprii ritus, 
et ubi propter longinquitatem ecclesiae suae non eam possunt nisi cum 

gravi incommodo adire, opus est ipsis Missam audire in ecclesia catho- 
lica alterius ritus, nec non Sacramenta accipere a presbytero alterius 
ritus. 

Art. 20. Frequentatio ex parte Graeco-Ruthenorum, etiam continua, 
ecclesiarum ritus latini non inducit mutationem ritus. Transitus enim 
a ritu Graeco-Rutheno ad latinum Ruthenis, sive ad tempus sive sta- 
biliter, in Statibus Foederatis Americae Septentrionalis morantibus, 
concedi nequit nisi a S. Congregatione de Propaganda Fide pro negotiis 
Ritus Orientalis, gravibus et iustis intervenientibus causis, ab ipsa 
S. Congregatione cognoscendis, audito Episcopo Graeco-Rutheno. 

Art. 21. Non licet sacerdotibus ritus Latini, sub poenis ab Apostolica 
Sede decretis et decernendis, quempiam Graeco-Ruthenum ad Latinum 
ritum amplectendum inducere. 

Art. 22. Fideles Latini, etiamsi adsit presbyter Latini ritus, apud 
sacerdotem Graeco-Ruthenum ab Ordinario suo adprobatum, peccata 
sua confiteri et beneficium sacramentalis absolutionis valide et licite 
obtinere possunt. .Item, fideles Graeco-Rutheni peccata sua confi- 
teri possunt apud sacerdotem Latinum ab Episcopo suo adprobatum. 
Presbyteri vero Latini absolvere non poterunt fideles Graeco-Rutheni 
ritus a censuris et casibus reservatis ab Ordinario Graeco-Rutheno sta- 
tutis, absque venia eiusdem. Vicissim idem dicatur de presbyteris Graeco- 
Ruthenis quoad censuras et reservationes statutas ab Ordinariis Latini 
ritus. 

Art. 23. Omnibus fidelibus cuiuscumque ritus datur facultas ut, 
pietatis causa, sacramentum Eucharisticum quolibet ritu confectum 
suscipiant; ac insuper, ubi necessitas urgeat, nec sacerdos diversi ritus 
adsit, licebit sacerdoti Graeco-Rutheno ministrare Eucharistiam conse- 
cratam in azyino; et vicissim sacerdoti Latino ministrare in fermentato; 
at suum quisque ritum in ministrando servabit. 

Art. 24. Quisque fidelium praecepto Communionis paschalis ita 
satisfaciet, si eam suo ritu et quidem a parocho suo accipiat. 

Art. 25. Sanctum Viaticum moribundis ritu proprio e manibus pro- 
prii parochi accipiendum est; sed, urgente necessitate, fas esto a sacer- 
dote quolibet illud accipere; qui tamen ritu suo ministrabit. 

Art. 26. Funerum celebratio ac emolumentorum perceptio in fami- 
liis mixti ritus, ad parochum illius ritus pertineant, ad quem defunctus 
pertinebat. 

Art. 27. Ad vitanda gravia incommoda quae inde Graeco-Ruthenis 
evenire possint, licitum erit eis, de venia proprii Ordinarii, sua festa et 
sua jieiunia observare iuxta consuetudinem locorum in quibus degunt. 


| 
| 
| 
| 
| | 
| 
| | 
| 
| 
4 


S. Congregatio de Propaganda Fide 453 


Attamen haec observatio non inducit omnino mutationem ritus, neque 
tollit obligationem adimplendi praeceptum ecclesiasticum quoad audien- 
dam Missam hoc tempore in sui ritus ecclesiis, si tales in loco exsistant. 


Caput IV. 
De Matrimoniis inter fideles mixti ritus. 


Art. 28. Matrimonia inter catholicos Graeco-Ruthenos et Latinos 
non prohibentur; sed ad vitanda incommoda, quae ex rituum diversi- 
tate in familiis evenire solent, uxor, durante matrimonio, ritum viri 
sequi potest, quin ex hoc sui nativi ritus mutatio inducatur. 

Art. 29. Soluto matrimonio, mulier proprium ritum originis resu- 
mere valet. 

Art. 30. Matrimonia tum inter fideles Graeco-Ruthenos, tum inter 
fideles mixti ritus, servata forma decreti Ne temere, contrahi debent, ac 
proinde in ritu mulieris a parocho mulieris benedicenda sunt. 

Art. 31. Dispensationes matrimoniales in matrimoniis mixti ritus, si 
quae sint dandae vel petendae, dentur et petantur ab episcopo sponsae. 

Art. 32. Nati in regione Statuum Foederatorum Americae Septen- 
trionalis ex parentibus diversi ritus, ritu patris sunt baptizandi: proles 
enim utriusque sexus sequi omnino debet patris ritum. 

Art. 33. Baptismus in alieno ritu ob gravem necessitatem susceptus, 
cum nimirum infans morti proximus esset vel natus esset in loco in 
quo, tempore nativitatis, parochus proprius patris non aderat, ritus 
mutationem non inducit; et sacerdos, qui baptizavit, proprio parocho 
testimonium baptismatis remittere debet. 

Art. 34. Infantes ad eius parochi iurisdictionem pertinent. cuius 
ritus est eorum pater, exceptis natis ex illegitimo thoro qui sequuntur 
ritum matris. 

Haec omnia Ssimus Diius noster Pius div. prov. Papa X referente 
infrascripto huius S. Congregationis Riho P. D. Secretario in audientia 
diei 12 augusti vert. anni rata habuit ac confirmavit praesensque decre- 
tum ad decennium valiturum edi iussit. 

Contrariis quibuscumque non obstantibus. 

Datum Romae ex aedibus huius S. Congregationis, die 17 augusti 
anno 1914, 


Fr. Hieronymus M. Carp. Gotti, Praefectus. 


L. 
Hieronymus Rolleri, Secretarius. 

SACRA ROMANA ROTA 


NULLIUS SUBLACEN. 


SOLUTIONIS 


Pio Pp. X feliciter regnante, Pontificatus Dominationis Suae anno 
undecimo, die 29 maii 1914, RR. PP. DD. Guilelmus Sebastianelli, Decanus 
Ponens, Seraphinus Many, et Franciscus Heiner, Auditores de turno, 
in causa Nullius Sublacen. - Solutionis, inter sac. Paulum Di Cecco acto- 
rem, repraesentatum per legitimum procuratorem Nazarenum Patrizi 
advocatum, et Capitulum cathedralis ecclesiae S. Andreae Apostoli, reprae- 
sentatum per legitimos procuratores Carolum et Iulium Patriarca advocatos, 
sequentem tulerunt definitivam sententiam. 


Vi legis eversivae patrimonii ecclesiastici diei 15 augusti 1867 art. I, 
extensae ad romanam provinciam die 19 iunii 1873, Capitulum saecu- 
lare S. Andreae in civitate Sublacensi, et Capitulum regulare Benedi- 
ctinorum S. Scholasticae prope eamdem civitatem, utpote collegiata, 
fuerunt a gubernio suppressa, eorumque bona confiscata. Reclaman- 
tibus autem contra suppressionem Capitulo S. Andreae et administra- 
toribus civitatis Sublaci, die 30 iunii 1875 a civili auctoritate uti 
cathedralis recognita fuit ecclesia abbatialis S. Scholasticae. Ex adverso 
Summus Pontifex Pius IX in literis apostolicis datis in forma Brevis, 
quod incipit Interest diei 28 ianuarii 1876, cathedralitatis honorem et 
iura tribuit ecclesiae S. Andreae his verbis: « Definimus ac declaramus 
« ecclesiam S. Andreae in civitate Sublaci fuisse, et esse ecclesiam cathe- 
« dralem, seu loco cathedralis cardinalis abbatis commendatarii nullius 
« dioecesis Sublacensis et quatenus opus sit, eam cathedralem ponimus 
« et constituimus, et uti talem ab omnibus habendam esse praecipi- 
« mus ». Statim ab evulgatione huius Brevis, monachi conqueri caepe- 
runt non omnia aperta fuisse Pontifici, apostolicumque documentum 
vitio laborare obreptionis et subreptionis: quare Leo XIII per organum 
S. Congr. Concilii die 26 aprilis 1892 declaravit in memoratis literis 
nullum irrepsisse vitium, simulque ius cathedralitatis iterum ecclesiae 
S. Andreae recognovit. In tuto posita validitate Pianae constitutionis, 

card. Macchi, administrator abbatiae Nullius-Sublacensis, die 22 maii 1893 
in ius rapuit gubernium italicum apud tribunal laicale, ut pro cathe- 
drali Nullius-Sublacen. recognosceretur ecclesia S. Andreae, eique redi- 
tus, quibus expoliata fuit anno 1873, restituerentur. Sed infausto exitu 
pro eminentissimo Actore lis conclusa est. Iudices enim Capitulum 
regulare Benedictinorum recognovere tamquam Capitulum cathedrale 
Nullius-Sublacensis, cui proinde restituenda erant bona eidem anno 1873 
confiscata. Contra hance sententiam canonici S. Andreae, pro certo haben- 
tes se non fuisse in iudicio iam absoluto ab Abbate commendatario reprae- 
sentatos, gubernium insimul et monachos S. Scholasticae citarunt: « Per 
« sentir dichiarare, che la qualifica di cattedralita dell’abbazia di Subiaco 
« spetti alla chiesa ed al capitolo di S. Andrea apostolo, di Subiaco, e 
« che in conseguenza detto Capitolo non venne colpito di soppressione 
« dalle leggi 15 agosto 1867 (art. 1), estese alla provincia di Roma il 
« 19 giugno 1873. - Rilasciare in seguito di tale dichiarazione ordini, che 
« tutte le temporalita sieno al detto Capitolo di S. Andrea assegnate con 
« tutte le rendite raccolte sino al presente giorno, e colla condanna degli 
«<opponenti alle spese ed onorarii di causa, salvo ogni altro dritto, 
« ragione », etc. Ast, causa vix introducta, cum summus Pontifex 
Leo XIII optaret, ut lis inter unum et alterum Capitulum amicabili 
transactione finiretur, Emus card. Seraphinus Vannutelli, tune temporis 
praefectus S. Congr. Episcoporum et Regularium, ab utroque Capitulo 
arbiter electus, die 28 novembris 1897 laudum emisit.a contendentibus 
subscriptum, in quo, aliis omissis, iubetur « che il Capitolo di S. Sco- 
« lastica somministri annualmente al Capitolo di S. Andrea la rendita 
«netta di L. 4000 nell’ ipotesi che abbia dal Governo l’assegno di 
« L. 16,000; di L. 4250 se l’assegno del Governo raggiungera la somma 
« di L. 20.000 nette; di L. 4500 se l’assegno governativo toccasse le 
« L. 30.000 nette... In compenso degli arretrati nella divergenza delle 
« parti, Sua Eminenza Revma, facendo uso dei suoi poteri arbitramen- 
« tali, ha stabilito la somma di L. 8000 da pagarsi dal Capitolo di 
« S. Scolastica al Capitolo di S. Andrea, ed a questo giudizio di S. Emi- 
« nenza le parti hanno annuito ». Capitulum 8. Scholasticae a gubernio 
recepit summam L. 16.000, hinc ab eodem Capitulo canonicis S. Andreae 
soluta est summa L. 4000 quae adhuc solvitur. Hac ratione quaestioni 
vexatissimae finis impositus est monachos inter S. Scholasticae et Capi- 
tulum S. Andreae. At non est hic controversiarum finis. Sciendum enim 
est, quod cum in ecclesia S. Andreae post suppressuin a gubernio in 
ea Capitulum, imminutus fuisset numerus canonicorum, qui divinis offi- 
ciis, sacrisque functionibus operam darent, card. Angelus Bianchi Nul- 

lius-Sublacensis abbas commendatarius delegatus, die 25 octobris 1888 
accedente consensu omnium capitularium, ibidem novum canonicatum 
erexit sub nomine et titulo Ss. Angelorum Patronorum caelestium. Cum 
autem hune canonicatum canonici S. Andreae exclusum voluerint a par- 
ticipatione summae superius indicatae, reverendus Paulus Di Cecco, qui 
eumdem canonicatum possedit per duos annos, i. e. ab. anno 1904 
usque ad annum 1906,ad H. S. O. recursum habuit ex speciali Summi 
Pontificis concessione, et causa hodie proponitur sub dubio a partibus 
concordato: An sac. Paulus Di Cecco ratione sui beneficii Ss. Angelorum 
in ecclesia cathedrali Sublacen. erecti ins habeat ad partecipationem redi- 
tus constituti per conventionem initam sub die 28 novembris 1897. 


Ad quaestionem dirimendam ante omnia visum est Patribus_per- 
pendere Bullam erectionis canonicatus Ss. Angelorum. In hac Bulla 
cavetur, ut novus canonicatus quoad ipsam dotem, seu praebendam, sit 
omnino distinctus ab aliis canonicatibus, ita ut his nullum praeiudi- 
cium inferatur, et novus canonicus nullo modo se immiscere possit 
ceteris praebendis, neque earum administrationi. Haec enim expresse 
leguntur in Bulla: « [ntegris manentibus, quae nunc sunt, canonicorum 
« praebendis, quibus nullum omnino praeiudicium inferre intendimus, 
« neque canonicis eas actu possidentibus, in quibus praebendis earumque 
« administratione sive primae, sive alterius erectionis sint, ille qui in 
« posterum canonicatus sic a Nobis instituti possessor erit, nullo modo, 
« aut causa, aut quaesito colore sese immiscere debebit. Pro fundo autem, 
« seu manso, ac dote canonicatus ita a Nobis erecti, volumus esse ac 
« statuimus et decernimus, ut sit et esse debeat titulus, seu nomen publi- 
«cum anonymum in summa libellarum octo millium... statis temporibus 
«ab eo, qui eiusdem canonicatus possessor erit, libere et privative 
« quantum ad alios canonicos percipiendarum ». Igitur, inspecta Bulla 
erectionis, praebenda novi canonicatus, quae specifice et accurate desi- 
gnatur et determinatur, omnino distincta remanere debet a ceteris prae- 
bendis, et novus canonicus se immiscere nequit eisdem praebendis, 
earumque administrationi, neque eisdem ullum potest praeiudicium 
inferre. Porro, si admitteretur petitio sacerdotis Di Cecco, et ei ratione 
sui canonicatus tribueretur pars in dicta summa libellarum 4000, cano- 
nicus Ss. Angelorum contra mentem Bullae erectionis se immisceret 
ceteris praebendis, eisyue praeiudicium inferret. Vim huius argumenti 
persentiens patronus sac. Di Cecco in sua responsione n. 3 scribit: « per 


« has praebendas, quas integras manere vult auctor Bullae, non intelli- . 


« gendas esse praebendas veteres canonicorum, sed tantummodo portio- 


i 

« nes, quas canonici S. Andreae percipiebant ex reditibus a gubernio 
« datis pro quota curata archipresbytero et primicerio Capituli, qui redi- 
«tus ad normam decreti S. Congregationis Concilii Ad dirimendas, inter 
«omnes canonicos dividi debebant ». Verum haec interpretatio admitti 
nequit, nam: 1) Hae portiones nullo modo dici possunt praebendae: 
praebenda enim est illa dos, quae unicuique canonicatui vel beneficio, 
in actu erectionis assignatur tamquam correspondens officio, quod pos- 
sessori beneficii imponitur: portiones autem illae nihil aliud sunt, nisi 
partes quorundam redituum, quos uni vel alteri canonico titulo paro- 
chorum gubernium relinguit, quos reditus S. Cong. Concilii iussit dividi 
inter omnes canonicos ad quamdam aequalitatem, quantum fieri potest, 
servandam. 2) Bulla erectionis non loquitur simpliciter de praebendis, 
sed de praebendis sive primae sive alterius erectionis: porro haec verba 
« sive primae, sive alterius erectionis » manifeste indicant auctorem Bullae 
in mente habuisse veteres praebendas, quae revera erant vel primae, 
vel alterius erectionis, non vero praefatas portiones, quibus dicta verba 
applicare ridiculum esset. Neque refert quod anno 1888, quo canonica- 
tus Ss. Angelorum fuit erectus, veteres illae praebendae amplius non 
essent, utpote confiscatae a gubernio. Etenim quia iniuria confiscatae 
fuerant,earum dominium iure retinebat Capitulum: et insuper post Breve’ 
Pii IX, magna spes aderat, ut recuperarentur, quod evenit vi trans- 
actionis 28 novembris 1897, de qua nunc est agendum. 

Finis litis motae a Capitulo S. Andreae anno 1897 adversus Capitulum 
regulare Benedictorum et gubernium fuit, ut Capitulum S. Andreae reco- 
gnosceretur uti Capitulum cathedrale Nullius-Sublacensis, eique proinde 
ad normam legum civilium restituerentur sibi bona confiscata anno 1873. 
Hoc luculenter patet ex citatione diei 6 maii 1897. Si deinde, optante 
Leone XIII, Capitulum liti renuntiavit et controversia fuit amicabiliter 
per transactionem composita, transactio locum tenuit litis et eius vices 
agit: i. e. sicuti in actione iudiciali canonici S. Andreae dimicabant pro 
recognitione cathedralitatis et bonorum restitutione: ita in transactione 
inita cum Benedictinis eamdem intentionem habuisse dicendum est. 
Quod aliunde Canonici apertissime manifestarunt in coetu capitulari 
die 24 novembris anni 1897, in quo dixerunt propositam transactionem 
acceptare his conditionibus: 

« 1) Che nel foro ecclesiastico restino integri ed illesi i diritti di 
« cattedralita del Capitolo, e della chiesa di sant’Andrea, diritti ricono- 
« sciuti e sanciti dal Breve Interest di Pio IX, 28 gennaio 1876. 

« 2) Che a causa vinta i Rr. Monaci di S. Scolastica, diano al Capi- 
« tolo di S. Andrea un’annua prestazione non inferiore all’ assegno, che 


| 

« il Capitolo stesso avrebbe avuto dal Governo, qualora fosse uscito 
« Vincitore della lite ». 

Monachi autem S. Benedicti ad obsequendum petitioni canonico- 
rum S. Andreae, in art. 1 transactionis se obligant ad solvendam quotannis 
Capitulo S. Andreae summam libellarum 4000. Haec ergo summa in 
mente utriusque paciscentis repraesentat bona Capituli S. Andreae con- 
fiseata a gubernio anno 1873. 

Cum itaque summa concordataria repraesentet bona confiscata prae- 
dicto anno 1873, canonicus Ss. Angelorum nullum prorsus ius in eadem 
summa habet: praebenda enim canonicatus Ss. Angelorum non fuit 
anno 1873 fisco addicta, nec poterat confiscari, cum non exsisteret. 
Reprehendendos proinde haud esse iudicarunt Patres, canonicos 
S. Andreae, qui in conventu capitulari 1 iulii anno 1903 deliberantes 
cle praedictae summae repartitione, a qualibet huius summae partici- 
patione canonicum Ss. Angelorum exclusum voluere. Canonici enim 
bene scientes Capitulum S. Andreae, tempore quo fuit suppressum, con- 
stare octo canonicis primae erectionis, tribus canonicis secundae ere- 
ctionis et quatuor mansionariis, statuerunt: « prelevate L. 720 quale 
« retribuzione ai quattro mansionarii in L. 180 per ciascuno, tante quante 
« ne percepivano prima della soppressione, le residuali L. 3280, dividerle 
« pro rata aequali tra gli otto canonici di prima erezione, i due aggiunti 
« Martini e Giordani, ed uno da nominarsi ». Hi tres postremi canonici 
suffecti fuere tribus canonicis iam demortuis secundae erectionis. Partitio 
haee tam rationalis visa fuit et tam conformis fini transactionis et menti 
transigentium, ut ipse Angelus Pelliccia, qui tune temporis canonicus 
erat Ss. Angelorum, deliberationi Capitulari propriam subscriptionem 
apposuerit, eamque Emus vir cardinalis Macchi abbas commendatarius 
Sublacensis die 15 augusti eiusdem anni approbaverit. 


Adversus haec plura afferuntur a patrono actoris Di Cecco, quae 
silentio praetereunda non esse censuerunt Domini Patres. 

1. Obiicit ex verbis praefatae deliberationis capitularis diei 1 iulii 
anni 1903: « Volendo portare il numero dei canonici almeno a dodici, 
« perché non meno di dodici, a causa vinta, ne avrebbe ricostituiti il 
« Governo, considerato che non si é avuto dai Rr. Monaci quanto si era 
« domandato, si stabilisce che il dodicesimo canonicato sia quello fondato 
« sotto il titolo degli Angeli Custodi, il cui reddito @ superiore a lire 
« trecento ». Deinde sub numero 2 decernitur: « Che nella vacanza di 
«uno dei suddetti canonicati, rimanendo ai superstiti il peso delle spese 
«di culto, delle messe cantate pro benefactoribus, e delle messe 

« ultime, ecc., il reddito venga diviso tra loro in porzione eguale, costi- 
« tuendo tutti massa comune ». Si igitur canonicatus Ss. Angelorum 
aliis canonicatibus efformantibus Capitulum cathedrale aequiparatur et 
massam communem cum eis constituit, consequens est summam libel- 
larum 4000 eamdem massam repraesentantem, inter duodecim cano-— 
nicos esse dividendam. At in primis certum non est in casu victo- 
riae Capituli, a gubernio institutum fuisse duodecimum canonicatum. 
Nam dfius Tami, director generalis officii Fondo per il Culto, iam 
ab anno 1877 in epistola 6 iunii eiusdem anni declaravit gubernium 
restituturum Capitulo tantum quantum eidem ademit, bona videlicet 
« dei quali le fu dato il possesso e che sono quelli delle due masse di 
« 1* e 2 erezione ». Deinde admissa ex parte gubernii novi canonicatus 
institutione, gratis omnino asseritur a patrono Di Cecco, quod a guber- 
nio canonicus Ss. Angelorum recognitus fuisset uti duodecimus, eidem 
congrua pars redituum fuisset soluta. Canonicus enim Ss. Angelorum, 
utpote relate ad gubernium inexsistens, autonomus et a ceteris quoad 
suam praebendam distinctus permansisset, sicuti ad praesens autono- 
mus et distinctus est. Verba autem adhibita a Capitularibus « costi- 
tuendo tutti massa comune », non certe referri possunt ad praebendas, 
quasi unam massam constituerent: hoc enim contrarium esset Bullae 
erectionis canonicatus Ss. Angelorum, in qua aperte separata est prae- 
benda novi canonicatus a ceteris praebendis, sed hoc sensu accipienda 
sunt: vacante videlicet aliquo ex duodecim canonicatibus, reditus vacantis 
canonicatus aequaliter dividi debet inter undecim alios canonicos, in 
compensationem expensarum et onerum quae tunc sibi assumunt, cele- 
brationem videlicet missarum pro benefactoribus, missarum ultima- 
rum, etc. Unde hic reditus canonicatus vacantis, pro tempore vacatio- 
nis est quasiemolumentum extraordinarium vel distributio extraordinaria, 
quae cedit aliis canonicis, qui hac in re constituunt massam com- 
munem. 

2. Dicit secundo loco patronus Di Cecco, rev. Pelliccia canonicum 
Ss. Angelorum convocatum fuisse ad comitia capitularia die 24 novem- 
bris 1897; in comitiis cum ceteris Capitularibus de lite contra guber- 
nium et monachos Benedictinos intentanda deliberasse; proprio nomine 
cum ceteris capitularibus citationes notificasse; pro curatoribus Capituli 
mandatum, sicut et ceteri, dedisse: hoc autem signum apertum est 
et argumentum, canonicum Ss. Angelorum in eodem gradu fuisse quo 
cetéri capitulares, quoad omnia quae respiciebant litem eiusque exi- 
tum. Verum hic recolendum est, quod supra diximus: finem nempe 
litis et transactionis, quae liti finem imposuit, duplicem fuisse: recogni- 

tionem videlicet cathedralitatis S. Andreae, et recuperationem bonorum, 
quae a gubernio fuerunt confiscata anno 1873. Iamvero canonicus 
Ss. Angelorum rev. Pelliccia, uti vere et proprie canonicus S. Andreae, 
vi ipsius Bullae erectionis concurrere debebat cum aliis ad vindicandam 
eiusdem ecclesiae cathedralitatem. Recuperatio vero massae capitu- 
laris erat quid consequens cathedralitatis recognitionem: mirandum 
proinde non est, quod, cum adstringeretur ad dimicandum cum aliis 
pro cathedralitate, necessario vindicaret massam capitularem. 

3. Addit patronus canonicum Pelliccia partem suam habuisse tum 
in iis, quae a monachis Benedictinis soluta sunt pro annis elapsis (arre- 
trati), tum in summa annua L. 4000, quae ab iis solvi debuit vi trans- 
actionis diei 28 novembris anni 1897, et ideo non posse successorem 
eius rev. Di Cecco privari iis emolumentis, quae antecessori tributa 
sunt. 

Verum est canonicum Pelliccia admissum fuisse ad partecipationem 
summae solutae pro annis elapsis, et hoc dicunt etiam Patroni Capituli, 
qui sic rem exponunt: « Egli (can. Pelliccia), fu bensi ammesso a parte 
« degli arretrati, ma un tale atto di liberalita, di riconoscenza, con la quale 
« i Canonici di prima e di seconda massa vollero rimunerare il rev. Pel- 
« liccia per l’opera da lui prestata in comune cogli altri, per la difesa della 
« cattedralita del Capitolo, non si sa per quale ragione dovrebbe for- 
« mare una fonte di legittime aspettative fra i suoi successori ». Quod 
autem attinet ad summam annuam libellarum 4000, denegandum est 
canonicum Pelliccia admissum fuisse ad huius summae partecipationem. 
Si enim in declaratione diei 13 ianuarii anni 1904 dicit in capitulo gene- 
rali decisum fuisse, quod ipse admitteretur ad participationem summae 
L. 4000, in novissima declaratione 3 maii 1914 explicat quae dixerat in 
priori declaratione, sese plene remittendo ad ea, quae ipse deliberavit et 
subscripsit in dicto capitulo generali diei 1 iulii 1903. At in hoc generali 
capitulo ab omnibus, incluso canonico Pelliccia, decisum est praefatam 
annuam summam libellarum 4000 dividendam esse inter undecim cano- 
nicos, ita ut unusquisque reciperet L. 398,18, et duodecimum canonicum, 
scilicet canonicum Ss. Angelorum, contentum esse debere sua _prae- 
benda, cuius reditus superat libellas 300. Quod autem pro anno 1904 
canonicus Pelliccia receperit partem praefatae summae L. 4000 mirum 
esse nequit, cum die 26 decembris anni 1903, dimisso canonicatu Ss. An- 
gelorum, renunciatus fuerit canonicus primae erectionis. 

4. Scribit tandem patronus in sua responsione n. 10 et sq.: Si a par- 
ticipatione annuae summae libellarum 4000 duodecimus canonicus 
excludi debeat, non canonicum Ss. Angelorum excludi debere, sed cano- 

nicum Lattanzi: hic enim est proprie duodecimus, uti constat ex Bulla 
erectionis, in qua legitur: « Undecim canonicatibus modo exsistentibus 
« duodecimum addere constituimus », etc. At in hoc aperta est aequi- 
vocatio. Canonicatus, quo fruitur rev. Lattanzi, est quidem ultimus seu 
duodecimus ratione erectionis, quia post alios undecim erectus est, non 
autem ratione praebendae, qua inspecta, canonicatus duodecimus est 
canonicatus Ss. Angelorum, ut expresse decisum est in capitulo generali 
diei 1 iulii 1903. Ratio est, quia eius praebenda omnino distincta et 
separata habetur ab undecim aliis praebendis, quae constituunt massam 
communem et longe ante praebendam Ss. Angelorum praeexsistébant. 


Quibus omnibus rite perpensis atque consideratis, Nos infrascripti 
Auditores de turno pro tribunali sedentes et solum Deum prae oculis 
habentes, Christi nomine invocato, dicimus, declaramus ac definitive 
sententiamus sac. Paulum Di Cecco ratione sui beneficii Ss. Angelorum 
in ecclesia cathedrali Sublacen. erecti, ius non habere ad _participatio- 
nem reditus constituti per conventionem initam sub die 28 novem- 
bris 1897: videlicet ad propositum dubium respondemus: Negative. 
Expensas vero iudiciales declaramus esse inter partes compensatas. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni mandent hanc nostram definiti- 
vam sententiam, et adversus reluctantes procedant ad normas sacrorum 
canonum et praesertim cap. 3, sess. XXV, De reform., Concilii Tri- 


- dentini, iis adhibitis exsecutivis et coércitivis mediis, quae magis efficacia 


et opportuna pro rerum adiunctis esse iudicaverint. 
Romae, in sede Tribunalis S. R. Rotae, die 29 maii 1914. 


G. Sebastianelli, Decanus Ponens. 
L. S. S. Many. 
F. Heiner. 


Ex Cancellaria S. R. Rotae, 10 iunii 1914. 


Sac. T. Tani, Notarius. 

SECRETARIA STATUS 


EPISTOLA 


AD R. P. AEMILIUM PEILLAUBE, MODERATOREM SEMINARII SANCTI THOMAE 
AQUINATIS, LUTETIAE PARISIORUM, OB EXEMPLAR CONSTITUTIONIS SEMI- 
NARIIL ELUSDEM BEATISSIMO PATRI REVERENTER EXHIBITUM. 


Monsieur |’ Abbé, 

Dés que le Réglement du Séminaire Saint-Thomas d’Aquin m’a été 
remis par Mgr Pacelli, je me suis empressé de le déposer entre les 
augustes mains du Saint-Pére. 

Je suis heureux, aujourd’hui, de vous annoncer que le Souverain 
Pontife a eu pour trés agréable un tel hommage lui parvenant, par une 
heureuse coincidence, immédiatement aprés la publication du Motu- 
proprio Doctoris Angelici. 

Sa Sainteté a done éprouvé une profonde satisfaction en consta- 
tant combien est vif, dans la Faculté de Philosophie de |’Institut Ca- 
tholique de Paris, laquelle a dernitrement admis parmi ses membres le 
savant adversaire de la philosophie bergsonienne, Mr Maritain, et dans 
le Séminaire si dignement dirigé par vous, le culte de l’Ange de I’Ecole 
dont le Souverain Pontife a de nouveau glorifié incomparable doctrine. 

Et comme la piété et la pratique de la vertu aident puissamment 
intelligence humaine dans l’acquisition de la vraie science, la sentence 
d’or du méme Docteur, dans la Somme Théologique (2* 2°, 9, XV-a, 3, 
in corp.): « Virtutes... maxime disponunt hominem ad _ perfectionem 
« intellectualis operationis », s’adaptant parfaitement 4 notre sujet; Sa 
Sainteté a daigné encore se montrer trés satisfaite en voyant avec 
quelle sollicitude et quel soin le Réglement offre, et prescrit méme aux 
éléves, les moyens les plus appropriés pour accroitre en eux l’esprit de 
priére, et avancer dans les voies de la perfection. 

Avec l’expression de mes remerciements personnels pour |’exem- 
plaire du méme Réglement que vous avez eu la bonté de me destiner, 
et les veeux les plus ardents pour la prospérité de cet Institut dont la 
sainte Eglise se promet, en France, un si gran bien et des fruits si 
abondants, je vous offre, monsieur l’Abbé, l’assurance de mes senti- 
ments dévoués en Notre-Seigneur. 

Rome, le 16 juillet 1914. 
R. Carp. Merry De. VAL. 

